8 



indtinder sig allerede i denne Maaned. Støttet til gjorte Iagt- 

 tagelser formoder jeg — som ovenfor antydet — at enkelte 

 Individer endog kan overvintre. 



I klimatisk Henseende ligner Marts de to foregaaende Vinter- 

 maaneder. Det tiltagende Sollys har paa Grund af vedholdende 

 lav Temperatur ingen synderlig Indflydelse paa Landskabets 

 Karakter. En svag Fordampning af Snemasserne kan dog mod 

 Slutningen af Maaneden spores. — Rype, Ravn og Sneugle er 

 endnu de eneste Fugle, man træfTer paa sin Vej. 



Uagtet Middeltemperaturen for April var -=- 19*^, havde denne 

 Maaned dog antaget et i visse Henseender foraarsagtigt Præg. 

 Nedbøren var yderst ringe, og det tiltagende Sollys foraarsagede 

 en kendelig Fordampning af Sneen paa de mod Syd vendende 

 Skraaninger paa de flade Kyststrækninger og i Engdragene. Om 

 nogen egentlig Snesmeltning kunde der selvfølgelig endnu ikke 

 være Tale. Fjordisen saavel som de islagte ferske Vande oppe 

 i Land havde endnu ganske Vinterens Karakter. 



I Begyndelsen af April ankom de første Snespurve (Emberiza 

 nivalis), udelukkende gamle Hanner. Ryper og Snespurve saas 

 stedse søgende Føde paa de snebare Partier, især i Nærheden 

 af Kysten og i de lavere liggende Kær. Mod Slutningen af April 

 saas de parrede Jagtfalke (Falco gyrfalco) ved deres Reder. 

 Efter Kochs og Bertelsens Iagttagelser var Stormfugle (Fulmanis 

 glacialis) allerede i April ankomne i stort Tal til deres Rede- 

 pladser paa Mallemukfjældet. De usædvanlige gunstige Isforhold, 

 der, saa vidt de Rejsende kunde skønne, stadig hersker her, er 

 selvfølgelig ene Grunden til Artens tidlige Ankomst. Maj Maaned 

 danner Overgangen fra Vinter til Sommer, selv om Vejret endnu 

 kan være højest lunefuldt. Stille Luft med herligt Solskin veksler 

 med Graavejr, kold Taage og heftige Lokalbyger. Jeg oplevede 

 saaledes under mit Teltophold paa Stormkap i de sidste Dage 

 af Maj 1908 en 2 Dages Snestorm af en saa barsk Karakter, at 

 det var mig ganske umuligt, saa længe Uvejret stod paa, at be- 

 give mig uden for Teltet. Efter Snestormens Ophør viste Sne- 

 spurvene, der nu vare samlede i store Skarer, sig yderst medtagne 

 af Sult, og adskillige omkomne Individer var at finde rundt om 

 i Terrainet. Det nyfaldne, tykke Snelag forsvandt med en for- 

 bavsende Hastighed for den paafølgende Solvarme, og enkelte 

 ubetydelige Smeltevandspytter fremkom derved i de lavere lig- 

 gende Kær- og Engdrag. 



